**07.06.2016.**

**Projekta iesnieguma sagatavošanas, iesniegšanas un vērtēšanas jautājumi**

**1.Jautājums:** 3.2.1.1. pasākuma "Klasteru programma" pirmās projektu iesniegumu atlases kārtas nolikuma 5.10 punktā un 5.11. ir noteikts, ka projektu pieteikumam ir jāpievieno piekrišanas vēstules no visiem dalībniekiem par dalību klasterī un piekrišanas vēstules no pētniecības un zināšanu izplatīšanas organizācijām, kas ir klastera partneri. Vai ir pieejama piekrišanas vēstules forma jeb tā ir jāuzraksta brīvā formātā pēc saviem ieskatiem?

**Atbilde:** Piekrišanas vēstulēm nav noteikta forma, tās gatavojamas brīvā formātā.

**2. jautājums**: Nolikuma 1.8. punkts prasa ka kā klastera partneri ir iesaistītas vismaz divas pētniecības un zināšanu izplatīšanas organizācijas. Vai universitāte kvalificēsies kā zinātniskais partneris, ņemot vērā, ka tas ir lielais komersants, kas ir pret Nolikuma 1.2. punkta prasībām par to, ka projekta iesniedzējs pārstāv 20 nesaistītus mikro, mazos un vidējos komersantus.

**Atbilde:** Nolikuma 1.2. punkts attiecas tikai uz klastera dalībniekiem. Saskaņā ar MK not.Nr.205, 12.punktu projekta ietvaros klastera dalībnieki ir Uzņēmuma reģistra komercreģistrā reģistrēti sīkie (mikro), mazie un vidējie komersanti. Turpretī 13.punkts nosaka, ka Klāstera partneri var būt pētniecības un zināšanu izplatīšanas organizācijas un citas institūcijas – juridiskas personas, kuru dalība klasterī ļauj sasniegt šo noteikumu mērķi.

Ņemot vērā augstāk minēto, universitāte klasificējas kā zinātniskais partneris.

**3.Jautājums:** Vai iesniedzot projektu elektroniskajā sistēmā jāiesniedz Nolikuma 5. punktā minēto dokumentu skenētas kopijas?

**Atbilde:** Jā, Nolikuma 5.punktā minētos dokumentus iesniedz skenētā veidā, pievienojot kā pielikumus attiecīgajā Kohēzijas politikas vadības informācijas sistēmas (KP VIS) sadaļā.

**4.Jautājums:** Nav skaidrs par Nolikuma 5.12. punktu vai par de minimis jāatskaitas tikai projekta iesniedzējam vai visiem klastera biedriem?

**Atbilde:** Tikai projekta iesniedzējam kopā ar projekta iesniegumu jāiesniedz de minimis uzskaites veidlapa.

**5.Jautājums:** Vai pareizi saprotam, ka no Nolikuma izriet, ka no klastera dalībniekiem nepieciešami 2 dokumenti:

\* Piekrišanas vēstule par dalību klasterī;

\* Apliecinājumi, ka tie neatbilst valsts tiesību aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru.

**Atbilde:** Jā, pareizi. No klastera dalībniekiem nepieciešami dokumenti, kas minēti nolikuma 5.10. un 5.15. apakšpunktos.

**6.Jautājums:** Kas var parakstīt klastera dalībnieku piekrišanas vēstules – tikai paraksttiesīgā persona vai arī cits uzņēmuma pārstāvis?

**Atbilde:** Tikai paraksttiesīgās personas, citiem pārstāvjiem jābūt pilnvarojam parakstīt attiecīgu dokumentu.

**7.Jautājums:** Vai netiks uzskatīta par nepilnību tā, ja piekrišanas vēstulē uzņēmuma nosaukumus un paraksttiesīgās personas vārds, uzvārds un amats tiks norādīti rokrakstā, nevis datorrakstā?

**Atbilde:** Netiks uzskatīta par neprecizitāti, ja visa informācija ir skaidri salasāma un pārējās projekta iesnieguma sadaļas ir datorrakstā.

**8.Jautājums:** Vai uzņēmumiem, kuriem ir eksports, bet tas nav norādīts bilancē var iesniegt grāmatvedības izziņu vai citu apliecinājumu eksporta apgrozījumam?

**Atbilde:** Ja eksports nav atšifrēts bilancē, tad var iesniegt PVN deklarācijas.

**9.Jautājums:** Pie kādiem nosacījumiem 1 uzņēmums var piedalīties vairākos klasteros?

**Atbilde:** Nav šādu nosacījumu, bet jāievēro MK noteikumu Nr.205 50.punkts, t.i. viens klastera dalībnieks viena vienota uzņēmuma līmenī kā de minimis atbalstu var saņemt ne vairāk kā 30 000 euro ERAF finansējuma.

**10.Jautājums:** Kā var pārliecināties vai uzņēmums ir pieteicies dalībai vairākos klasteros, kādas sekas ir tam, ja projektu vērtēšanas laikā tiek konstatēts, ka 1 uzņēmums ir vairākos klasteros?

**Atbilde:** Nav noteikumu, kas liegtu uzņēmumam pieteikt dalību vairākos klasteros, bet jāievēro MK noteikumu Nr.205 50.punkts, t.i. viens klastera dalībnieks viena vienota uzņēmuma līmenī kā *de minimis* atbalstu var saņemt ne vairāk kā 30 000 euro ERAF finansējuma.

**11.Jautājums:** Vai gadījumā, ja viens no projekta vadītājiem ir noformēts uz darba līguma biedrībā, kas nav projekta iesniedzējs, bet ir projekta iesniedzēja sadarbības partneris konkrētajā projektā, iespējams *de minimis* atbalstu uzskaitīt biedrībai, kas nav projekta iesniedzējs, bet ir projekta iesniedzēja sadarbības partneris?

**Atbilde:** Tikai projekta iesniedzējam kopā ar projekta iesniegumu jāiesniedz *de minimis* uzskaites veidlapa un *de minimis* atbalsts tiek uzskaitīts tikai projekta iesniedzējam (finansējuma saņēmējam).

**12.Jautājums:** Kādas formas apliecinājums nepieciešams tūrisma nozarē, lai apliecinātu klastera dalībnieku ieņēmumus no ārvalstu ceļotāju apkalpošanas par iepriekšējiem gadiem?

**Atbilde:** Nepieciešams iesniegt komersanta vadības apliecinājumu vai apstiprinātu grāmatvedības dokumentu, piemēram, grāmatvedības kontu izdruku.

**13.Jautājums:** Kā tiks aprēķināti uzņēmumu apgrozījuma un eksporta rādītāji par pēdējiem 3 gadiem, tai skaitā par 2015. gadu, ja vairākiem uzņēmumiem 2015. gada pārskats vēl nav sagatavots un iesniegts?  Kuru gadu dati tiks ņemti vērā? Kā tie tiks summēti?

**Atbilde:** Kritēriju piemērošanas metodikā (atlases nolikuma 4.pielikums) ir noteikts, ka “projekta iesnieguma pielikumā pievienotajā klastera dalībnieku sarakstā informācija par apgrozījumu un eksporta apjomu visiem klastera dalībniekiem tiek norādīta par pēdējiem trim noslēgtiem gadiem, t.i. par 2013.-2015.gadu, ja gadījumā kādam dalībniekam nav noslēgts 2015.gads, tad attiecīgi norāda, ka konkrētajam dalībniekam dati tiek norādīti par 2012.-2014.gadu.”

**14.Jautājums:** Vai iesaistītajiem klastera partneriem – citai biedrībai un/vai zinātniskajai institūcijai – var nodot daļu projekta finansējuma noteiktu aktivitāšu īstenošanai? Ja jā, vai šādā gadījumā ir jāsagatavo katra partnera budžets un kopīgais budžets?

 **Atbilde:** Nē, nav paredzēta iespēja nodot daļu projekta finansējuma noteiktu aktivitāšu īstenošanai. Ir kopīgais budžets, kurā ir nodalītas finansējuma saņēmēja (klastera) izmaksas, kas tiks uzskaitītas kā *de minimis* atbalsts finansējuma saņēmējam no tām, ko finansējuma saņēmējs piešķirs kā *de minimis* atbalstu gala labuma guvējiem (klastera dalībniekiem - MVK).

**15.Jautājums:** Vērtēšanas kritērijos ir paredzēts sekojošs kritērijs: „Klasteris paredz specializāciju uz kopīga produkta vai pakalpojuma izveidi vai attīstīšanu un virzīšanu tirgū. Vismaz viena kopīgā produkta vai pakalpojuma izveidē un attīstīšanā ir iesaistīti vismaz četri klastera sadarbības partneri.”.

 Jautājums - vai programmas izpratnē projekta laikā ir jāuzsāk šī produkta/pakalpojuma izveide vai tam jābūt izstrādātam/pabeigtam?

**Atbilde:** Mērķis ir, lai projekta laikā tiktu izstrādāts pabeigts produkts, gadījumā, ja mērķis netiek sasniegts, tiek izvērtēti attiecīgie iemesli un apstākļi.

**16.Jautājums:** Vai programmas izpratnē kā līdzfinansējums var tikt izmantots finansējums, kas iegūts kā biedru naudas maksājumi?

**Atbilde:** Jā.

**Projektu īstenošanas (izmaksu attiecināmības) jautājumi**

**17.Jautājums:** Vai RSU kā klastera biedrs var īstenot tematiskas apmācības klastera biedriem, un par to saņemt izdevumu apmaksu no klastera programmas attiecināmām izmaksām?

**Atbilde:** Saskaņā ar MK noteikumiem Nr.205 19.1.3. punktu attiecinātas tiek izmaksas par klastera koordinatora un speciālistu apmācību. Līdz ar to izmaksas par tematiskām apmācībām klastera biedriem netiek attiecinātas. Klastera dalībnieki ir komersanti, kas atbilst MVU kategorijai, zinātniskās institūcijas ir klastera partneri. Papildus informējam, ka apmācības klastera biedriem jūs varat nodrošināt izmantojot 1.2.2.1. pasākumu “Atbalsts nodarbināto apmācībām”.

**18.Jautājums:** MK noteikumu Nr.205 19.2.1. punkts nosaka, ka projekta ietvaros var īstenot mārketinga un komerciālās sadarbības sekmēšanas pasākumus. Savukārt 20.punkts nosaka ierobežojumus: „20.1. reklāmas kampaņa pēc savas būtības ir vispārēja un sniedz labumu visiem attiecīgā veida produktu ražotājiem; 20.2. reklāmā netiek minēta produktu izcelsmes valsts; 20.3. reklāmu var īstenot finansējuma saņēmējs un komersanti neatkarīgi no to lieluma. Lūgums sniegt skaidrojumu, kādas darbības un kādā izpildījumā ir atļautas, lai tiktu izpildītas noteiktās prasības?

**Atbilde:** Mārketinga darbības nedrīkst būt vērstas uz viena vai tikai dažu klastera dalībnieku popularitātes sekmēšanu. Labums no mārketinga aktivitātēm jāgūst visiem klastera dalībniekiem, kuri darbojas attiecīgajā nozarē. Šie noteikumi attiecas arī pret Eiropas Savienības tirgu, līdz ar to izcelsmes valsts nedrīkst būt kā galvenais reklāmas objekts.